ДОКЛАД 
За

 дейността на СНЦ “Местна инициативна група Сливница – Драгоман” за 2020г. 

     Този доклад е изготвен в съответствие с чл.40, ал.2 от ЗЮЛНЦ

     Сдружение „Местна инициативна група Сливница – Драгоман” e  юридическо лице с нестопанска цел за осъществяване на общественополезна дейност, регистрирано по ЗЮЛНЦ в обществена полза. Учредено е на 19.11.2010 г., като заключителен етап от изпълнението на проект по под-мярка 431-2, финансиран по ос 4 ЛИДЕР на Програмата за развитие на селските райони 2007 – 2013 г. МИГ Сливница – Драгоман е регистрирана в Софийски окръжен съд ф.д.№64/2010 г. на 15.12.2010 г. Сдружението е вписано в регистъра на Министерство на правосъдието за осъществяване на общественополезна дейност, под №20110216007 и е издадено Удостоверение №007/16.02.2011г. През месец януари 2018г. МИГ Сливница – Драгоман е вписана в регистъра на юридическите лица с нестопанска цел към Търговския регистър, съгласно изискванията на ЗЮЛНЦ. Органи за управление на Сдружението са Общо събрание, Управителен съвет – състоящ се от 7 (седем) члена, Председател на Управителния съвет и Изпълнителен директор.  Към датата на насрочване на ОС, общият брой на членовете на Сдружението е 42. 
      През годината се извършиха две промени в състава на ОС – една от квотата на нестопанския сектор и една от квотата на стопанския сектор. 

      През 2020г. се проведоха две общи събрания – едно редовно на 21.01.2020г., на което са взети девет решения и едно извънредно на 11.08.2020г., на което е взето едно решение за промяна в състава на колективния управителен орган на МИГ.

      През 2020г. са проведени единадесет заседания на УС, на които са взети 31 решения.

      През годината МИГ Сливница – Драгоман по подмярка 19.2 „Прилагане на операции в рамките на стратегии за Водено от общностите местно развитие“ е извършил следните дейности:
      Отворени приеми, съгласно ИГРП за 2020г. по мярка 7.5. По мерки 4.1 и 6.4 не бяха отворени приеми, тъй като по тези мерки ДФЗ не е одобрил проектни предложения по предишни приеми и няма сключени договори. МИГ Сливница – Драгоман е разработил процедури за прием на проектни предложения в ИСУН по мерки 4.1 и 6.4, но УО на ПРСР отказва да активира тези процедури, докато не се получи отговор от ДФЗ по предишните приеми по тези две мерки.

       През 2020г. са одобрени две проектни предложения и са подписани два договора за финансиране по мярка 7.6 на Църква „Свети Стефан” гр. Драгоман с наименование на проекта  „Направа на художествена мазилка и обновление на иконостас в църква „Св. Стефан” в гр. Драгоман” и по мярка 7.2 на Община Драгоман с наименование на проекта „Реконструкция на ул. „Захари Стоянов“ между о.т. 131, 130, 153, 152А, 152 и 147 по регулационния план на гр. Драгоман“. 
        През 2020г. е извършен мониторинг на четиримата бенефициенти подписали договори с МИГ Сливница – Драгоман – „Апекс плант“ ЕООД, Община Сливница, Църква „Свети Стефан” гр. Драгоман и Община Драгоман.    
       През 2020 година по подмярка 19.4 "Текущи разходи и популяризиране на стратегия за Водено от общностите местно развитие" са извършени следните дейности:

1. Закупени са 2 броя компютърни конфигурации и 1 брой метален шкаф;

2. Проведена една информационна среща за представяне на СВОМР и възможностите за кандидатстване.
3. Издадени 2 бр. информационни бюлетина на МИГ;

4. Изработени 150 бр. рекламни комплекти (тефтер, календар, химикал, флашка, торбичка и настолен календар);

5. Отпечатани са шест броя публикации за информация относно дейността на МИГ Сливница – Драгоман във вестник „Софийски вестник”;
6. Изготвено едно проучване на мнението и нагласите на населението на територията на МИГ, относно прилагането на СВОМР.

       През месец юни кандидатствахме като партньор по проект „Кажи сирене! Балканско сирене“ по процедура за подбор на проектни предложения с № BG06RDNP001-19.355 „Подбор на проектни предложения за вътрешнотериториално и транснационално сътрудничество по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие” от ПРСР 2014 - 2020 г.“  по подмярка 19.3 Транснационално сътрудничество. През месец декември проектното предложение беше одобрено, предстои подписване на договор за изпълнение на проекта. 

Отчет на база приходи и разходи
Признати приходи в размер на  81 054,61лв., в т.ч. 
· признат част от финансиране като приход в размер на 80 117,28лв. по проект за Стратегия за ВОМР по мярка 19.4 на ПРСР 2014-2020. 

· призната част от финансиране като приход за начислени разходи за амортизации върху ново придобити активи в размер на 60,30лв. за 2020г.;

· признати приходи относно разходи за застраховка го за 2020, платена през 2019г. в размер на  125,03лв.
· приходи от членски внос в размер на 252,00лв.;

· приходи от дарения на физически лица  500,00лв.
Признати разходи в размер на 82 257,64лв. в т.ч. 
· платени разходи в размер на 80 117,28лв. по проект за Стратегия ВОМР по мярка 19.4 на ПРСР 2014-2020; 

· признати разходи за застраховка за 2020, платена през 2019г. в размер на  125,03лв.
· начислени разходи за амортизации върху ново придобити активи в размер на 60,30лв.за 2020г., 
· начислени са разходи за лихви в размер на 870,00лв..
· отписани вземания(незвъстановена сума) от ДФ Земеделие 1,00лв.
· разходи за застраховка каско и злополука на МПС за 2020г., платени през 2019г. 506,02лв.
· разходи за застраховка каско и злополука на МПС за 2020г., платени през 2020г. 463,07лв.
· данък МПС за 2020г. 79,94лв.
· Разходи за такси към Търговски регистър към Агенция по вписвания в размер на  35,00лв.
Загуба от нестопанска дейност в размер на  1 203,03лв.
Отчет на База паричен поток

Постъпления в приходната част е както следва:

Буква А - Постъпления:
1.   Постъпления от финансирания – преходен остатък от 2019г. по банкова сметка  39175,76лв. + 26,10лв. в каса; изпълнено 100%
2. Постъпления от авансово плащане по мярка 19.4.Стратегия ВОМР -  прието 46000,00лв., изпълено 46 944,52лв. – 102,05%
3. Постъпления от членски внос – прието 252,00лв; изпълнено  252,00лв. – 100,00%
4. Постъпления от ДФ Земеделие – по мярка 19.3 от 2019 – прието 48 592,04лв.; изпълнено 48 591,04лв. – 100,00%
5. Постъпления от ДФ Земеделие -  3-то и 4-то тримесечие 2019–  прието 35 081,14лв.; изпълнено 35 081,14лв. – 100,00%
6.Постъпления от ДФ Земеделие – 1-во и 2-ро тримесечие 2020 –  прието 13 000,00лв.; изпълнено 5 453,92лв. – 41,95%
7. Постъпления от дарения и субсидии – прието 5 000.00лв.; изпълнено 500,00лв. – 10,00%
Общо постъпления + преходен остатък: 176 024,48лв.
    Плащанията в разходната част е както следва:
Буква Б – Плащания:

1.Плащания по програми на ЕС и други програми – прието 104 835,20лв.; изпълнено 84 046,60лв. – 80,17%
2.Плащания по разходи за лихви и други разходи – прието 3 000,00 лв.; изпълнено 1004,52лв. – 33,48%
3.Връщане на заеми – прието 29 000,00лв.; изпълнено 0,00лв. – 0,00%
Общо плащания  85 051,12лв.
Салдо 31.12.2020г. 90 973,36лв., в.т.ч. по банкови сметки 90 921,19лв., в каса 52,17лв.
Изготвил:

Венцислав Димитров
Изпълнителен Директор  
